b'\n_START_ARTICLE_\nFadej Fjodorovi\xc4\x8d \xc5\xa0tejngel\n_START_SECTION_\n\xc5\xbdivljenje\n_START_PARAGRAPH_\n8. oktobra 1776 je vstopil v general\xc5\xa1tab in 29. septembra naslednje leto je bil imenovan za adjutanta Vologodskega pehotnega polka. 27. novembra 1782 je bil povi\xc5\xa1an v zastavnika ter preme\xc5\xa1\xc4\x8den na Poljsko. Leta 1788 je sodeloval v bojih proti \xc5\xa0vedom._NEWLINE_20. novembra 1789 je prejel \xc4\x8din podpolkovnika. Leta 1792 se je bojeval proti \xc5\xa0vedom na Finskem. 5. oktobra 1797 je bil povi\xc5\xa1an v polkovnika in 20. avgusta 1798 v generalmajorja._NEWLINE_Med letoma 1806-07 je bil generalni oskrbovalni \xc4\x8dastnik v armadi generalfeldmar\xc5\xa1ala Kamienskega v Prusiji. Med letoma 1805-06 ter 1809-10 je bil vodja geodetskih ekspedicij v ve\xc4\x8d provincah. Leta 1807 je sodeloval v bojih proti Francozom. _NEWLINE_30. avgusta 1807 je bil povi\xc5\xa1an v generalporo\xc4\x8dnika. V letih 1808-09 je sodeloval v bojih proti \xc5\xa0vedom. 7. februarja 1810 je bil imenovan za generalnega guvernerja Finske. _NEWLINE_6. septembra 1812 je bil povi\xc5\xa1an v grofa. 1. januarja 1819 je bil povi\xc5\xa1an v generala pehote._NEWLINE_30. avgusta 1823 je bil na lastno pro\xc5\xa1njo razre\xc5\xa1en guvernerskega polo\xc5\xbeaja zaradi upokojitve.'